ຝ່າຍຄ້ານລີເບຍ ພົບປະກັບເຈົ້າໜ້າທີ່ ສຫລ
ຄະນະຜູ້ຕາງຂອງຝ່າຍຄ້ານລີເບຍ ພົບປະກັບ ເຈົ້າໜ້າທີ່ສະຫະລັດ ທີ່ກຸງວໍຊິງຕັນ ໃນມື້ນີ້
ຜູ້ຕາງໜ້າຂອງສະພາປົກຄອງໃນໄລຍະຂ້າມຜ່ານແຫ່ງຊາດ ຂອງພວກຝ່າຍຄ້ານໃນລີເບຍເຈລະຈາຫາລືກັບເຈົ້າໜ້າທີ່ສະ ຫະລັດທີ່ກຸງວໍຊິງຕັນໃນວັນສຸກມື້ນີ້ນຶ່ງມື້ຫຼັງຈາກໄດ້ຮັບແຮງ ກະຕຸກຊຸກຍູ້ທາງດ້ານການເມືອງທີ່ສຳຄັນຈາກອັງກິດ ສະມາຊິກຂອງກຸ່ມຝ່າຍຄ້ານໃນລີເບຍ ຈະພົບປະກັບທີ່ປຶກ ສາທາງດ້ານຄວາມໝັ້ນຄົງແຫ່ງຊາດຂອງສະຫະລັດ ທ່ານ Tom Donilon ແລະເຈົ້າໜ້າທີ່ອະວຸໂສຄົນອື່ນໆຂອງສະ ຫະລັດ ປະທານສະພາປົກຄອງໃນໄລຍະຂ້າມຜ່ານແຫ່ງ ຊາດຂອງລີເບຍ ທ່ານ Mustafa Abdul-Jalil ກ່າວວ່າ ກຸ່ມຂອງທ່ານກຳລັງ ຊອກຫາຊ່ອງທາງ ເພື່ອຢາກໃຫ້ສະຫະລັດຮັບຮູ້ ທາງດ້ານການເມືອງ ໃນມື້ວານນີ້ອັງກິດໄດ້ເຊື້ອເຊີນໃຫ້ກຸ່ມຝ່າຍຄ້ານລີເບຍໄປເປີດສຳນັກງານຢູ່ໃນປະເທດດັ່ງກ່າວ ນອກນັ້ນແລ້ວ ພວກຜູ້ນຳຂອງອັງກິດຍັງໄດ້ໃຫ້ຄຳໝັ້ນສັນຍາທີ່ຈະໃຫ້ການຊ່ອຍເຫຼືອເພີ່ມຕື່ມ ແກ່ພວກຕໍ່ຕ້ານລັດຖະບານລີເບຍ ໃນດ້ານອຸບປະກອນສື່ສານ ເສື້ອກັນລູກປືນ ແລະເຄື່ອງ ແບບທະຫານ ຂະນະດຽວກັນອົງການເນໂຕ້ກ່າວວ່າ ກຳປັ່ນລົບຂອງຝ່າຍພັນທະມິດ ໄດ້ຂັບໄລ່ການໂຈມຕີ ໂດຍກຳລັງທີ່ຈົງຮັກພັກດີຕໍ່ຜູ້ນຳລີເບຍທ່ານ Moammar Gadhafi ໃຫ້ລ່າຖອຍໄປໃນວັນ ພະຫັດວານນີ້ ອົງການເນໂຕ້ເວົ້າວ່າ ກຳປັ່ນລົບຂອງອັງກິດແລະການາດາໄດ້ຂັບໄລ່ເຮືອໄວ ທີ່ພະຍາຍາມຈະບຸກເຂົ້າໄປໂຈມຕີເມືອງທ່າ Misrata ເຫດຮ້າຍທີ່ວ່ານີ້ມີຂຶ້ນບໍ່ດົນຫຼັງຈາກພວກກະບົດປະກາດວ່າຕົນສາມາດເຂົ້າຄວບຄຸມສະໜາມ ບິນໃນເມືອງ Misrata ຊຶ່ງເປັນຫົວເມືອງໃຫຍ່ສຸດອັນດັບ 3 ຂອງລີເບຍ ໄດ້ແລ້ວ